***Obec D A V I D O V***

 ***Návrh VZN 25/2016***

***O poskytovaní sociálnych služieb na území obce Davidov***

Obec Davidov (ďalej len obec) v zmysle § 6 ods. 1 zákona 369/1990 Zb. o obecnom zriadení v znení neskorších zmien, čl. 68 Ústavy SR a v súlade so zákonom NR SR č. 448/2008 o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov vydáva toto všeobecné záväzné nariadenie.

***Článok I***

**Úvodné ustanovenia**

1. Toto všeobecné záväzné nariadenie (ďalej len „VZN“) v zmysle zákona č. 448//2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (ďalej len „zákon o sociálnych službách“) ustanovuje podmienky na základe ktorých, Obec pri výkone svojej samosprávnej pôsobností zabezpečuje sociálne služby pre občana, ktorý je odkázaný na sociálnu službu a stanovuje spôsob a výšku úhrady (§ 72 ods. 2 zákona o sociálnych službách) za poskytovanie sociálnej služby.

2. VZN upravuje pôsobnosť Obce vo veci rozhodovania o odkázanosti na sociálne služby, zabezpečovania a poskytovania sociálnych služieb

3. Obec na svojom území poskytuje sociálne služby:

a) sociálne služby na riešenie nepriaznivej sociálnej situácie z dôvodu ťažkého zdravotného postihnutia, nepriaznivého zdravotného stavu alebo z dôvodu dovŕšenia dôchodkového veku

b) zabezpečí poskytovanie ďalších sociálnych služieb u iného verejného poskytovateľa sociálnej služby , ak nemôže poskytnúť sociálnu službu, a ak s tým fyzická osoba, ktorá žiada o uzatvorenie zmluvy o poskytovaní sociálnej služby súhlasí, alebo zabezpečí poskytovanie sociálnej služby u neverejného poskytovateľa.

***Článok II***

**Postup pri poskytovaní sociálnych služieb**

1. **Žiadosť o posúdenie odkázanosti** na sociálnu službu podáva občan s trvalým alebo prechodným pobytom na území obce na Obecnom úrade ..

2. **Na účely posúdenia odkázanosti na sociálnu službu obec zabezpečí** : zdravotný posudok, sociálny posudok, posudok o odkázanosti na sociálnu službu a vydá rozhodnutie o odkázanosti na sociálnu službu.

3. Zdravotná posudková činnosť na účely posúdenia odkázanosti fyzickej osoby na pomoc inej osoby je hodnotenie a posudzovanie zdravotného stavu a zmien zdravotného stavu fyzickej osoby.

4. Na základe výsledkov posúdenia vypracuje posudzujúci lekár zdravotný posudok- stupeň odkázanosti fyzickej osoby a termín opätovného posúdenia zdravotného stavu fyzickej osoby.

5. Sociálna posudková činnosť na účely posúdenia odkázanosti fyzickej osoby na pomoc inej osoby je posudzovanie individuálnych predpokladov, rodinného prostredia a prostredia, ktoré ovplyvňuje začlenenie fyzickej osoby do spoločnosti. Vykonáva ju sociálny pracovník.

6. Výsledkom sociálnej posudkovej činnosti je sociálny posudok, ktorý obsahuje zoznam úkonov sebaobsluhy podľa prílohy č. 3, zoznam úkonov starostlivosti o svoju domácnosť a zoznam základných sociálnych aktivít podľa prílohy č. 4, pri ktorých je fyzická osoba odkázaná na pomoc inej fyzickej osoby v porovnaní s fyzickou osobou rovnakého veku a pohlavia bez zdravotného postihnutia alebo nepriaznivého zdravotného stavu. Obsahom posudku je aj rozsah odkázanosti pri jednotlivých úkonoch podľa prvej vety vyjadrený predpokladaným rozsahom hodín v rámci určeného rozpätia podľa prílohy č. 3 písm. B.

7. Na základe zdravotného a sociálneho posudku sa vyhotovuje posudok o odkázanosti na sociálnu službu, ktorý obsahuje:

a) stupeň odkázanosti fyzickej osoby na pomoc inej osoby,

b) zoznam úkonov sebaobsluhy, zoznam úkonov starostlivosti o svoju domácnosť a zoznam základných sociálnych aktivít, pri ktorých je fyzická osoba odkázaná na pomoc inej fyzickej osoby a ich rozsah vyjadrený predpokladaným rozsahom hodín v rámci určeného rozpätia podľa prílohy č. 3 písm. B,

c) návrh druhu sociálnej služby s prihliadnutím na potreby a návrhy fyzickej osoby uvedenej v § 50 ods. 9

d) určenie termínu opätovného posúdenia zdravotného stavu.

8. Posudok odkázanosti na sociálnu službu je podkladom na vydanie rozhodnutia o odkázanosti

na sociálnu službu. pri rozhodovaní o odkázanosti na sociálnu službu môže byť použitý ako podklad komplexný posudok vydaný príslušným úradom práce, sociálnych vecí a rodiny, ak obsahuje aj posúdenie stupňa odkázanosti fyzickej osoby na pomoc inej fyzickej osoby, alebo posudok o odkázanosti na sociálnu službu vydaný inou obcou.

***Článok III***

**Poskytovanie sociálnych služieb v dennom stacionári**

1. V dennom stacionári sa poskytuje sociálna služba fyzickej osobe, ktorá je odkázaná na pomoc inej fyzickej osoby podľa prílohy č. 3 a je odkázaná na sociálnu službu

v zariadení len na určitý čas počas dňa.

2. Podmienkou poskytovania sociálnej služby v dennom stacionári je rozhodnutie o odkázanosti na poskytovanie sociálnej služby.

3. V dennom stacionári sa poskytujú:

a) odborné činnosti:

- pomoc pri odkázanosti na pomoc inej fyzickej osoby

- sociálne poradenstvo

- sociálna rehabilitácia

- pracovná terapia

b) obslužné činnosti:

- stravovanie

c) ďalšie činnosti

- záujmová činnosť
4. V dennom stacionári sa poskytuje sociálne poradenstvo aj rodine alebo fyzickej osobe, ktorá zabezpečuje pomoc fyzickej osobe v domácom prostredí, na účel spolupráce pri sociálnej rehabilitácii.
5. Sociálna služba v dennom stacionári sa poskytuje počas pracovných dní na dobu určitú alebo neurčitú počas pracovných dní od 8.00 do 16.00 hod.

***Článok IV***

***Spôsob určenia úhrady a výška úhrady za poskytnutú službu v dennom stacionári***

1. Prijímateľ sociálnej služby v dennom stacionári je povinný platiť úhradu za sociálnu službu v sume určenej poskytovateľom sociálnej služby v súlade s týmto VZN do 15. dňa nasledujúceho kalendárneho mesiaca prevodom z účtu v peňažnom ústave, poštovou poukážkou na účet obce alebo v hotovosti do pokladne obce.

2. Suma úhrady za sociálnu službu musí obsahovať sumu úhrady za odborné činnosti, obslužné činnosti a ďalšie činnosti a nesmie byť vyššia ako sú ekonomický oprávnené náklady.

3. Prijímateľ sociálnej služby v dennom stacionári je povinný platiť úhradu za:

**b) Obslužné činnosti- pomoc pri odkázanosti na pomoc inej fyzickej osoby- bezplatne né činnosti- stravovanie- obed uhrádza prijímateľ sociálnej služby vo výške 1,00 €/ deň, olovrant a desiata, ak sú odoberané, sú spoplatnené výškou 0,5 €/ deň.**

***Článok V***

**Záverečné ustanovenia**

1. Na konanie o odkázanosti fyzickej osoby na sociálnu službu sa vzťahuje zákon č. 71/1967 Zb. o správnom konaní v znení neskorších zmien a doplnkov.

2. Obecné zastupiteľstvo obce sa na tomto VZN o poskytovaní sociálnych služieb na území obce uznieslo 28.07.2016 uznesením č.

***Článok VI***

**Účinnosť**

Toto nariadenie nadobúda účinnosť 15. dňom od vyvesenia na úradnej tabuli ObÚ

**..............................**

**Ing. Jozef Vaľko**

**starosta obce**

|  |  |
| --- | --- |
| Vyvesené na úradnej tabuli | **12.07.2016** |
| Dátum začiatku lehoty na pripomienkové konanie | **12.07.2016** |
| Dátum ukončenia lehoty pripomienkového konania | **24.07.2016** |
| Vyhodnotenie pripomienok k návrhu VZN uskutočnené dňa: | **25.07.2016** |
| Pripomienky zaslať: - písomne | **Davidov 182, 093 03, Vranov n/T** |
|  elektronicky  | **jozef.valko4@gmail.com** |

Schválené Všeobecné záväzné nariadenie.:

|  |  |
| --- | --- |
| Na rokovaní Obecného zastupiteľstva dňa: | **28.07.2016** |
| Vyhlásené vyvesením na úradnej tabuli dňa: | **29.07.2016** |
| VZN nadobúda účinnosť dňom: | **12.08.2016** |